Izziņa par atzinumos sniegtajiem iebildumiem par

|  |
| --- |
| **grozījumiem** **Ministru kabineta 2016. gada 15. jūlija noteikumos Nr. 469 „Noteikumi par paralēlajiem aizdevumiem saimnieciskās darbības veicējiem konkurētspējas uzlabošanai”****(turpmāk – MK noteikumi Nr. 469)** |

(dokumenta veids un nosaukums)

1. **Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 27.07.2020., 12.08.2020., 24.08.2020., 07.09.2020. |
|  |  |
| Saskaņošanas dalībnieki  | Finanšu ministrijaTieslietu ministrija |
|  |  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | Nav attiecināms |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
|  | MK noteikumu Nr.469 grozījumu projekta 1.punkts  | **Tieslietu ministrijas 06.08.2020. atzinums Nr.1-9.1/846**Lūdzam izvērtēt projekta 1.punktu un nepieciešamības gadījumā to svītrot. Vēršam uzmanību, ka no Ministru kabineta 2016. gada 15. jūlija noteikumiem Nr. 469 „Noteikumi par paralēlajiem aizdevumiem saimnieciskās darbības veicējiem konkurētspējas uzlabošanai” (turpmāk – MKN) izriet, ka valsts atbalsts šo noteikumu ietvaros tiek piešķirts saskaņā ar *Komisijas 2014. gada 17. jūnija Regulu (ES) Nr.*[*651/2014*](http://eur-lex.europa.eu/eli/reg/2014/651/oj/?locale=LV)*, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (vispārējā grupu atbrīvojuma regula)* (turpmāk – Atbrīvojuma regula). Ņemot vērā, ka attiecīgais valsts atbalsta mehānisms jau noteikts MKN, kā arī to, ka saskaņā ar Līguma par Eiropas Savienības darbību (turpmāk – LESD) 288. pantu regulu normas ir tieši piemērojamas, Atbrīvojuma regulas 1. panta 4. punkta c) apakšpunkts ir tieši piemērojams arī pēc grozījumiem, kas tiek izdarīti ar *Komisijas 2020. gada 2. jūlija Regulu (ES) 2020/972, ar ko groza Regulu (ES) Nr. 1407/2013 attiecībā uz tās pagarināšanu un groza Regulu (ES) Nr. 651/2014 attiecībā uz tās pagarināšanu un attiecīgiem pielāgojumiem* (turpmāk – Regula 2020/972). Norādām arī, ka šobrīd ar projekta 1. punktu tiek pārrakstīts un interpretēts Atbalsta regulas 1. panta 4. punkta c) apakšpunkts, kas saskaņā ar LESD 288. pantu nav pieļaujams.Ievērojot minēto, lūdzam izvērtēt nepieciešamību projekta 1. punktu svītrot. Ja tiesiskās skaidrības nolūkos MKN nepieciešams ietvert norādi uz precizētajiem nosacījumiem par grūtībās nonākušu komersantu atbalstu, lūdzam projekta 1. punktu precizēt, novēršot Atbalsta regulas pārrakstīšanu, tā vietā projektā ietverot atsauci uz attiecīgo regulas apakšpunktu. | **Ņemts vērā**  | Norma svītrota |
|  | Anotācijas V sadaļas “Tiesību akta projekta atbilstība Latvijas Republikas starptautiskajām saistībām” 1.tabula “Tiesību akta projekta atbilstība ES tiesību aktiem”  | **Tieslietu ministrijas 06.08.2020. atzinums Nr.1-9.1/846**Papildus norādām, ka saskaņā ar projekta anotācijas V sadaļas 1. tabulā norādīto informāciju projekta 1. punkts pilnībā ievieš Regulu 2020/972. Vēršam uzmanību, ka Regula 2020/972 groza divas valsts atbalsta regulas (Vispārējo grupu atbrīvojuma regulu, kā arī *de minimis* regulu). Līdz ar to secināms, ka uz MKN Regulā 2020/972 paredzētie grozījumi attiecas tikai daļēji. Turklāt no projekta teksta izriet, ka ar projekta 1. punktu tiek ieviests tikai Regulas 2020/972 2. panta 1. punkta 2. apakšpunkts, kas paredz grozīt Atbrīvojuma regulas 1. panta 4. punkta c) apakšpunktu attiecībā uz grūtībās nonākuša komersanta atbalstu. Ievērojot minēto, lūdzam precizēt projekta anotācijas V sadaļas 1. tabulu, korekti norādot informāciju par Regulas 2020/972 ieviešanu. | **Ņemts vērā** | Precizēta anotācijas V sadaļas “Tiesību akta projekta atbilstība Latvijas Republikas starptautiskajām saistībām” 1.tabula “Tiesību akta projekta atbilstība ES tiesību aktiem” |
|  | Vispārīgs iebildums | **Finanšu ministrijas 07.08.2020. atzinums Nr.****12/A-7/4241**Pamatojoties uz to, ka tiek precizēti paralēlo aizdevumu piešķiršanas nosacījumu ierobežojumi saimnieciskās darbības veicējiem, lūdzam noteikumu projektam pievienot Ministru kabineta sēdes protokollēmumu, kurā noteikts, ka Ekonomikas ministrija sadarbībā ar AS "Attīstības finanšu institūcija Altum" (turpmāk –Altum) sagatavos un iesniegs izskatīšanai Ministru kabinetā jaunu programmas rādītāju novērtējumu, ja programmas īstenošanas laikā Altum konstatē, ka programmas kopējais sagaidāmo paredzamo un neparedzamo zaudējumu apjoms pārsniedz šajā programmu rādītāju novērtējumā minētos apjomus, kā rezultātā Altum ir nepieciešams papildus finansējums zaudējumu segšanai. | **Ņemts vērā** | Noteikumu projektam pievienots Ministru kabineta sēdes protokollēmums. |
|  | MK noteikumu Nr.469 grozījumu projekta 1.punkts (pēc papildinājumiem 3.punkts) | **Finanšu ministrijas 07.08.2020. atzinums Nr.12/A-7/4241**Vēršam uzmanību, ka attiecībā uz grūtībās nonākušiem uzņēmumiem laikā no 2020.gada 1.janvāra līdz 2021.gada 30.jūnijam atbalsts ir piemērojams ierobežotu laiku, t.i., atbilstoši Eiropas Komisijas sniegtajam skaidrojumam atbalstu grūtībās nonākušiem uzņēmumiem var piešķirt tikai līdz 2021.gada 30.jūnijam. Tādējādi lūdzam atbilstoši precizēt noteikumu projektu un anotācijā ietverto skaidrojumu | **Ņemts vērā** | Precizēta anotācija, MK noteikumu Nr.469 projekts papildināts ar 49.punktu šādā redakcijā:“49. Lēmumu par atbalsta piešķiršanu saskaņā ar Komisijas regulu Nr. 651/2014 var pieņemt līdz šīs regulas darbības beigām, izņemot lēmumu par atbalsta piešķiršanu grūtībās nonākušiem saimnieciskās darbības veicējiem saskaņā ar Komisijas regulas Nr. 651/2014 2.panta 18.punktā noteikto definīciju var pieņemt līdz 2021.gada 30.jūnijam.” |
|  | MK noteikumu Nr.469 grozījumu projekts | **Finanšu ministrijas 07.08.2020. atzinums Nr.12/A-7/4241**Lūdzam noteikumu projektā iekļaut normu ar termiņu, līdz kuram var pieņemt lēmumu par atbalsta piešķiršanu saskaņā ar Komisijas 2014.gada 17.jūnija Regulu (ES) Nr.  [651/2014](http://eur-lex.europa.eu/eli/reg/2014/651/oj/?locale=LV), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk – Komisijas regula Nr.  [651/2014](http://eur-lex.europa.eu/eli/reg/2014/651/oj/?locale=LV)) . Papildus informējam, ka atbilstoši Komisijas 2020.gada 2.jūlija Regulas (ES) Nr. 2020/972, ar ko groza Regulu (ES) Nr. 1407/2013 attiecībā uz tās pagarināšanu un groza Regulu (ES) Nr. 651/2014 attiecībā uz tās pagarināšanu un attiecīgiem pielāgojumiem, nosacījumiem Komisijas regulas Nr.651/2014 darbības termiņš ir pagarināts līdz 2023.gada 31.decembrim, kā arī vienlaikus lūdzam skatīt Finanšu ministrijas 2020.gada 7.jūlija vēstulē Nr.7-7/18/3706  sniegto informāciju par nepieciešamajām procesuālajām darbībām atbalsta programmas darbības termiņa pagarinājuma gadījumā. | **Ņemts vērā** | MK noteikumu Nr.469 projekts papildināts ar 49.punktu šādā redakcijā:“49. Lēmumu par atbalsta piešķiršanu saskaņā ar Komisijas regulu Nr. 651/2014 var pieņemt līdz šīs regulas darbības beigām, izņemot lēmumu par atbalsta piešķiršanu grūtībās nonākušiem saimnieciskās darbības veicējiem saskaņā ar Komisijas regulas Nr. 651/2014 2.panta 18.punktā noteikto definīciju var pieņemt līdz 2021.gada 30.jūnijam.” |
|  | MK noteikumu Nr.469 grozījumu projekts | **Finanšu ministrijas 07.08.2020. atzinums Nr.12/A-7/4241**Ņemot vērā, ka Ministru kabineta 2016.gada 15.jūlija noteikumu Nr.469 "Noteikumi par paralēlajiem aizdevumiem saimnieciskās darbības veicējiem konkurētspējas uzlabošanai" ietvaros ir atļauta atbalsta kumulācija gan ar nosakāmām (par tām pašām attiecināmajām izmaksām), gan ar nenosakām izmaksām, lūdzam noteikumu projektu papildināt ar normu, kas nosaka dokumentus, kas jāiesniedz pretendentam (informācija par plānoto un piešķirto atbalstu, norādot atbalsta piešķiršanas datumu, atbalsta sniedzēju, atbalsta pasākumu un plānoto vai piešķirto atbalsta summu), lai atbalsta sniedzējs varētu izvērtēt kumulācijas nosacījumu ievērošanu. Vienlaikus aicinām atbilstošu aprakstu ietvert arī anotācijā. Gadījumā, ja tiek secināts, ka kumulācijas nosacījumu ievērošanu nebūs iespējams izvērtēt, aicinām paredzēt kumulācijas aizliegumu. | **Ņemts vērā** | Precizēta anotācija, MK noteikumu Nr.469 41.punkts papildināts ar teikumu šādā redakcijā:“Atbalsta apvienošanas gadījumā ar citu valsts atbalstu par tām pašām attiecināmajām izmaksām papildus pieteikumam, kas paredzēts šo noteikumu 35. punktā, saimnieciskās darbības veicējs iesniedz sabiedrībā Altum informāciju par plānoto un piešķirto atbalstu par tām pašām attiecināmajām izmaksām, norādot atbalsta piešķiršanas datumu, atbalsta sniedzēju, atbalsta pasākumu un plānoto vai piešķirto atbalsta summu.” |
|  | MK noteikumu Nr.469 grozījumu projekta 2.punkts (pēc papildinājumiem 1.punkts) | **Finanšu ministrijas 07.08.2020. atzinums Nr.12/A-7/4241**Vēršam uzmanību, ka atbilstoši likuma “Par nodokļiem un nodevām” 18.panta pirmās daļas 8.punktam nodokļu administrācija nodrošina nodokļu (nodevu) iekasēšanas publiskumu, regulāri publicējot informāciju par atsevišķu nodokļu (nodevu) kopieņēmumiem, un informācijas pieejamību par tiem nodokļu maksātājiem, kuriem Valsts ieņēmumu dienesta administrēto nodokļu (nodevu) parāda kopsumma pārsniedz 150 *euro*, izņemot nodokļu maksājumus, kuru maksāšanas termiņš saskaņā ar šā likuma [24.panta](https://likumi.lv/ta/id/33946#p24) pirmo un 1.3 daļu ir pagarināts, sadalīts termiņos, atlikts vai atkārtoti sadalīts termiņos**.** Tādējādi likumdevējs ir noteicis, ka minētajā publiskajā datu bāzē netiek atspoguļoti nodokļu samaksas termiņa pagarinājumi, un ņemot vērā, ka noteikumu projekta 2.punktā iekļautajā noteikumu 22.1 punkta redakcijā tieši ir uzsvars uz Valsts ieņēmumu dienesta administrēto nodokļu (nodevu) parādnieku datubāzē iekļauto informāciju, konkrētas normas redakcijā nodokļu samaksas pagarinājumus nav nepieciešams atsevišķi izdalīt. | **Ņemts vērā** | Precizēts MK noteikumu Nr.469 22.1 punkts šādā redakcijā:“22.1 Paralēlo aizdevumu nepiešķir saimnieciskās darbības veicējam, kuram paralēlā aizdevuma piešķiršanas brīdī saskaņā ar Valsts ieņēmumu dienesta administrēto nodokļu (nodevu) parādnieku datubāzē pieejamo informāciju ir nodokļu vai nodevu parādi, tai skaitā valsts sociālās apdrošināšanas obligāto iemaksu parādi, kas kopsummā pārsniedz 150 euro un tam nav noslēgts vienošanās līgums vai Valsts ieņēmumu dienests nav pieņēmis lēmumu par nokavēto nodokļu maksājumu labprātīgu izpildi.” |
|  | Anotācijas I. sadaļas “Tiesību akta projekta izstrādes nepieciešamība” 2. punkts “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība” | **Finanšu ministrijas 07.08.2020. atzinums Nr.12/A-7/4241**Anotācijā kā pamatojums iepriekš minētajiem grozījumiem noteikumu 22.1punktā tiek norādīta Covid-19 radītā negatīvā ietekme uz uzņēmumu saimniecisko darbību. Vēršam uzmanību, ka saistībā ar Covid-19 radīto seku ietekmes mazināšanu tika pieņemti vairāki normatīvie akti, lai atbalstītu komersantus, kuriem ir pagaidu grūtības, ja to darbību uz pārejošu laika posmu ir negatīvi ietekmējusi vīrusa Covid-19 izplatība, kā arī atbalstītu komersantus, kuri ir gatavi pielāgot vai būtiski pārveidot savu līdzšinējo biznesa modeli vīrusa Covid-19 ietekmes rezultātā. Tāpat norādām, ka izstrādātās atsevišķās tiesību normas, ņemot vērā īslaicīgas krīzes dažādu apstākļu ietekmi, tika ieviestas uz konkrētu laika periodu. Līdz ar to, ja noteikumu projektā veiktie grozījumi izstrādāti tikai Covid-19 krīzes seku mazināšanai, tad ierosinām noteikt termiņu, līdz kuram konkrētā tiesību norma ir spēkā. Savukārt, ja noteikumu projekta 2.punktā iekļautais regulējums paredzēts, ņemot vērā vairākus apstākļus, proti, ne tikai Covid-19 krīzes seku mazināšanu, tad būtu nepieciešams papildināt anotācijā sniegto informāciju ar izvērtējumu par tiesību normas nepieciešamību, kā arī ar informāciju par risku izvērtējumu attiecībā uz subjektiem (saimnieciskās darbības veicējiem, ar kuriem ir noslēgts vienošanās līgums vai Valsts ieņēmumu dienests ir pieņēmis lēmumu par nokavēto nodokļu maksājumu labprātīgu izpildi),  kuriem tiesību norma paredzēs iespēju piešķirt paralēlo aizdevumu, neskatoties uz to, ka tie nav veikuši noteiktajā laikā piekritīgos nodokļu vai nodevu maksājumus. Vēršam uzmanību, ka vienošanās līgums tiek slēgts, lai izbeigtu tiesisku strīdu par datu atbilstības pārbaudes un nodokļu revīzijas (audita) rezultātā aprēķinātajiem papildu maksājumiem budžetā, savukārt lēmums par nokavēto nodokļu maksājumu labprātīgu izpildi tiek pieņemts tādu nokavēto nodokļu maksājumu samaksai, kuri jau tiek piedzīti. | **Ņemts vērā** | Papildināts anotācijas I. sadaļas “Tiesību akta projekta izstrādes nepieciešamība” 2. punkts “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība” |
| 9. | MK noteikumu Nr.469 grozījumu projekta 3.punkts (pēc papildinājuma 4.punkts) un Anotācijas I. sadaļas “Tiesību akta projekta izstrādes nepieciešamība” 2. punkts “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība” | **Finanšu ministrijas 20.08.2020. atzinums Nr.10.1-6/7-1/755**Ministru kabineta 2016.gada 15.jūlija noteikumu Nr.469 "Noteikumi par paralēlajiem aizdevumiem saimnieciskās darbības veicējiem konkurētspējas uzlabošanai"(turpmāk – MK noteikumi Nr.469) 22.punkts paredz, ka paralēlo aizdevumu nepiešķir saimnieciskās darbības veicējam, kurš lēmuma pieņemšanas brīdī atbilst grūtībās nonākuša komersanta statusam saskaņā ar *Komisijas 2014.gada 17.jūnija regulas (ES) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu* (turpmāk – Komisijas regula Nr.651/2014) 2.panta 18.punktā noteikto definīciju. Savukārt, no noteikumu projekta 3.punkta, kā arī no anotācijā ietvertās informācijas ir secināms, ka atbalsta pasākuma ietvaros tomēr ir plānots sniegt atbalstu grūtībās nonākušiem uzņēmumiem saskaņā ar *Komisijas 2020.gada 2.jūlija regulu (ES) 2020/972 ar ko groza Regulu (ES) Nr. 1407/2013 attiecībā uz tās pagarināšanu un groza Regulu (ES) Nr. 651/2014 attiecībā uz tās pagarināšanu un attiecīgiem pielāgojumiem* veiktajiem grozījumiem Komisijas regulas Nr.651/2014 1.panta 4.punkta c) apakšpunktā. Līdz ar to lūdzam:* 1. papildināt noteikumu projektu ar punktu, ar kuru tiek precizēts MK noteikumu Nr.469 22.2.apakšpunkts, paredzot, ka paralēlo aizdevumu nepiešķir saimnieciskās darbības veicējam, kurš lēmuma pieņemšanas brīdī atbilst grūtībās nonākuša komersanta statusam atbilstoši Komisijas regulas Nr.651/2014 2.panta 18.punktā noteiktajai definīcijai, izņemot Komisijas regulas Nr.651/2014 1.panta 4.punkta c) apakšpunktā ietvertā izņēmuma gadījumā, ievērojot šo noteikumu 49.punkta nosacījumus, vai arī
1. precizēt noteikumu projekta 3.punktu un anotācijā ietverto informāciju, svītrojot nosacījumus un skaidrojumus, kas paredz atbalsta sniegšanu saskaņā ar Komisijas regulu Nr.651/2014 grūtībās nonākušiem uzņēmumiem.
 | **Ņemts vērā** | MK noteikumu Nr.469 22.2.apakšpunkts izteikts šādā redakcijā:“22.2. tas atbilst grūtībās nonākuša komersanta statusam saskaņā ar Komisijas regulas Nr.  [651/2014](http://eur-lex.europa.eu/eli/reg/2014/651/oj/?locale=LV) 2. panta 18. punktā noteikto definīciju, izņemot Komisijas regulas Nr.651/2014 1.panta 4.punkta c) apakšpunktā ietvertā izņēmuma gadījumā, ievērojot šo noteikumu 49.punkta nosacījumus.” |
| 10. | MK noteikumi Nr.469 un Anotācijas I. sadaļas “Tiesību akta projekta izstrādes nepieciešamība” 2. punkts “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība” | **Finanšu ministrijas 20.08.2020. atzinums Nr.10.1-6/7-1/755**Ņemot vērā, ka MK noteikumu Nr.469 ietvaros atbalsts tiek piešķirts kā reģionālais atbalsts saskaņā ar Komisijas regulas Nr.651/2014 14.pantu, pašreiz atbilstoši apstiprinātajai reģionālā atbalsta kartei reģionālo atbalstu Latvijā ir iespējams piešķirt līdz 2020.gada 31.decembrim (skat. *Ministru kabineta 2014.gada 16.decembra noteikumu Nr.786 “Noteikumi par reģionālās attīstības atbalstu Latvijas Republikā līdz 2020.gadam”* (turpmāk – MK noteikumi Nr.786) 8.punktu), kas arī ir norādītais MK noteikumu Nr.469 darbības termiņš atbalsta programmas kopsavilkuma informācijā lietā SA.46229 *Paralēlie aizdevumi saimnieciskās darbības veicēju konkurētspējas uzlabošanai.* Vienlaikus informējam, ka Vides aizsardzības un reģionālās attīstības ministrija, ievērojot 2020.gada 2.jūlijā ar *Komisijas paziņojumu par darbības termiņa pagarināšanu un grozījumiem Reģionālā atbalsta pamatnostādnēs 2014.–2020. gadam [..]* (2020/C 224/02) veiktos grozījumus Reģionālā atbalsta pamatnostādnēs 2014.-2020.gadam, pašreiz saskaņošanai Valsts sekretāru sanāksmes ietvaros virza grozījumu projektu MK noteikumos Nr.786, paredzot spēkā esošās reģionālās atbalsta kartes pagarinājumu līdz 2021.gada 31.decembrim, un par minēto reģionālās atbalsta kartes paziņojumu vēl ir nepieciešams iesniegt paziņojumu Eiropas Komisijā un saņemt pozitīvu Eiropas Komisijas lēmumu. Ņemot vērā, ka šobrīd nav iespējams precīzi prognozēt, kad varētu tikt pieņemts Eiropas Komisijas lēmums par reģionālās atbalsta kartes pagarinājumu, lūdzam:* 1. noteikumu projekta 49.punktu izteikt, piemēram, šādā redakcijā:

“49. Lēmumu par atbalsta piešķiršanu saskaņā ar Komisijas regulu Nr.651/2014 var pieņemt līdz šīs regulas darbības beigām, izņemot lēmumu par atbalsta piešķiršanu grūtībās nonākušiem saimnieciskās darbības veicējiem saskaņā ar Komisijas regulas Nr.651/2014 2.panta 18.punktā noteikto definīciju var pieņemt līdz Komisijas regulas Nr.651/2014 1.panta 4.punkta c) apakšpunktā noteiktā termiņa beigām.”;* 1. precizēt anotācijas II sadaļā (1.lpp.) norādīto informāciju par Komisijas regulas Nr.651/2014 darbības termiņu reģionālā atbalsta gadījumā, jo pašreiz tā nav korekta. Vienlaikus, gadījumā, ja plānojat atbalstu šīs programmas ietvaros sniegt līdz 2021.gada 31.decembrim, lūdzam papildināt anotāciju ar informāciju par nepieciešamību pēc pozitīva Eiropas Komisijas lēmuma saņemšanas par pašreiz spēkā esošās reģionālās atbalsta kartes (MK noteikumi Nr.786) darbības termiņa pagarināšanu, nosūtīt Eiropas Komisijai kopsavilkuma informāciju par šo atbalsta pasākumu atbilstoši Komisijas regulas 2020/972 preambulas 7.apsvērumā un Komisijas Regulas Nr.651/2014 11.panta a) apakšpunktā noteiktajam, izmantojot Komisijas elektroniskās paziņošanas (SANI2) sistēmu, ne vēlāk kā līdz šī gada beigām.
 | **Ņemts vērā** | MK noteikumu Nr.469 49.punkts izteikts šādā redakcijā:“49. Lēmumu par atbalsta piešķiršanu saskaņā ar Komisijas regulu Nr.651/2014 var pieņemt līdz šīs regulas darbības beigām, izņemot lēmumu par atbalsta piešķiršanu grūtībās nonākušiem saimnieciskās darbības veicējiem saskaņā ar Komisijas regulas Nr.651/2014 2.panta 18.punktā noteikto definīciju var pieņemt līdz Komisijas regulas Nr.651/2014 1.panta 4.punkta c) apakšpunktā noteiktā termiņa beigām.”.Precizēta informācija Anotācijas I. sadaļas “Tiesību akta projekta izstrādes nepieciešamība” 2. punkts “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība” |
| 11. | Anotācijas I. sadaļas “Tiesību akta projekta izstrādes nepieciešamība” 2. punkts “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība” | **Finanšu ministrijas 20.08.2020. atzinums Nr.10.1-6/7-1/755**Ņemot vērā Ministru kabineta sēdes protokollēmuma projekta 3.punktā paredzēto, lūdzam papildināt anotācijas I sadaļas 3.punktu ar informāciju, ka gadījumā, ja  programmas kopējais sagaidāmo paredzamo un neparedzamo zaudējumu apjoms pārsniedz šajā programmu rādītāju novērtējumā minētos apjomus, AS "Attīstības finanšu institūcija Altum" nepieciešamais papildu finansējums zaudējumu segšanai tiks nodrošināts MK noteikumos Nr.469 darbības programmas "Izaugsme un nodarbinātība" 3.1.1. specifiskā atbalsta mērķa "Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs" 3.1.1.2. pasākumam "Mezanīna aizdevumi" paredzētā finansējuma ietvaros. | **Ņemts vērā** | Precizēta informācija Anotācijas I. sadaļas “Tiesību akta projekta izstrādes nepieciešamība” 2. punkts “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība” |
| 12. | Anotācijas I. sadaļas “Tiesību akta projekta izstrādes nepieciešamība” 2. punkts “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība” | **Finanšu ministrijas 07.09.2020. atzinums Nr. 10.1-6/7-1/821**Vēršam uzmanību, ka 2020.gada 7.augusta Finanšu ministrijas atzinumā tika izteikts iebildums attiecībā uz noteikumu projekta 2.punktā iekļauto regulējumu un norādīts, ka būtu nepieciešams noteikumu projekta anotāciju papildināt ar informāciju par veikto izvērtējumu saistībā ar minētās tiesību normas nepieciešamību, kā arī sniegt informāciju par risku izvērtējumu attiecībā uz subjektiem (saimnieciskās darbības veicējiem, ar kuriem ir noslēgts vienošanās līgums vai Valsts ieņēmumu dienests ir pieņēmis lēmumu par nokavēto nodokļu maksājumu labprātīgu izpildi),  jo minētajiem subjektiem tiesību norma paredz iespēju piešķirt paralēlo aizdevumu, neskatoties uz to, ka tie nav veikuši noteiktajā laikā piekritīgos nodokļu vai nodevu maksājumus. Finanšu ministrija vērsa uzmanību, ka vienošanās līgums tiek slēgts, lai izbeigtu tiesisku strīdu par datu atbilstības pārbaudes un nodokļu revīzijas (audita) rezultātā aprēķinātajiem papildu maksājumiem budžetā, savukārt lēmums par nokavēto nodokļu maksājumu labprātīgu izpildi tiek pieņemts tādu nokavēto nodokļu maksājumu samaksai, kuri jau tiek piedzīti. 2020.gada 12.augustā Finanšu ministrija saņēma precizēto noteikumu projekta anotāciju, kurā bija iekļauta nepieciešamā informācija par riska izvērtējumu. Tomēr vēršam uzmanību, ka šobrīd precizētajā noteikumu projekta anotācijā informācija attiecībā uz risku izvērtējumu saistībā ar iepriekš norādīto ir svītrota. Līdz ar to norādām, ka  uzturam 2020.gada 7.augustā izteikto Finanšu ministrijas iebildumu, proti, lūdzam papildināt noteikumu projekta anotāciju ar nepieciešamo informāciju par risku izvērtējumu attiecībā uz subjektiem (saimnieciskās darbības veicējiem, ar kuriem ir noslēgts vienošanās līgums vai Valsts ieņēmumu dienests ir pieņēmis lēmumu par nokavēto nodokļu maksājumu labprātīgu izpildi),  kuriem tiesību norma paredzēs iespēju piešķirt paralēlo aizdevumu, neskatoties uz to, ka tie nav veikuši noteiktajā laikā piekritīgos nodokļu vai nodevu maksājumus. | **Ņemts vērā** | Precizēta informācija Anotācijas I. sadaļas “Tiesību akta projekta izstrādes nepieciešamība” 2. punkts “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība” |
| **Priekšlikumi** |
| 1. | MK noteikumu Nr.469 grozījumu projekta 3.punkts (pēc papildinājumiem 5.punkts) | **Finanšu ministrijas 07.09.2020. atzinums Nr. 10.1-6/7-1/821**Ņemot vērā, ka noteikumu projekta 3.punktā ietvertais jaunais Ministru kabineta 2016.gada 15.jūlija noteikumu Nr.469 "Noteikumi par paralēlajiem aizdevumiem saimnieciskās darbības veicējiem konkurētspējas uzlabošanai" 41.punkta otrais teikums ir attiecināms uz gadījumiem, kad ir paredzēta kumulācija ar izmaksām, kas nav nosakāmas, lūdzam precizēt noteikumu projekta 3.punkta redakciju. Piedāvājam šādu redakciju:“Atbalsta apvienošanas gadījumā ar citu valsts atbalstu par tām pašām attiecināmajām izmaksām papildus informācijai, kas paredzēta šo noteikumu 35. punktā, saimnieciskās darbības veicējs iesniedz sabiedrībā Altum informāciju par plānoto un piešķirto atbalstu, kura attiecināmās izmaksas nav nosakāmas, norādot atbalsta piešķiršanas datumu, atbalsta sniedzēju, atbalsta pasākumu un plānoto vai piešķirto atbalsta summu.”  | **Ņemts vērā** | MK noteikumu Nr.469 41.punkta beigu teikums izteikts šādā redakcijā:“Atbalsta apvienošanas gadījumā ar citu valsts atbalstu par tām pašām attiecināmajām izmaksām papildus informācijai, kas paredzēta šo noteikumu 35. punktā, saimnieciskās darbības veicējs iesniedz sabiedrībā Altum informāciju par plānoto un piešķirto atbalstu, kura attiecināmās izmaksas nav nosakāmas, norādot atbalsta piešķiršanas datumu, atbalsta sniedzēju, atbalsta pasākumu un plānoto vai piešķirto atbalsta summu.” |
| 2. | Anotācijas I. sadaļas “Tiesību akta projekta izstrādes nepieciešamība” 2. punkts “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība” | **Finanšu ministrijas 22.09.2020. atzinums Nr.10.1-6/7-1/865**Lūdzam anotācijas 2.lpp. otrajā rindkopā svītrot vārdus “vai arī tiem ir piešķirts nodokļu parāda samaksas termiņa pagarinājums”, jo šādi nodokļu maksātāji, kuriem ir piešķirts nodokļu parāda samaksas termiņa pagarinājums, pamatojoties uz likuma “Par nodokļiem un nodevām” 24.pantu, netiek iekļauti Valsts ieņēmumu dienesta administrēto nodokļu (nodevu) parādnieku datubāzē. | **Ņemts vērā** | Precizēta informācija Anotācijas I. sadaļas “Tiesību akta projekta izstrādes nepieciešamība” 2. punkts “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība” |
| Atbildīgā amatpersona |  |
|  | (paraksts)\* |

Kristaps Soms

|  |
| --- |
| (par projektu atbildīgās amatpersonas vārds un uzvārds) |
| Ekonomikas ministrijas Uzņēmējdarbības konkurētspējas departamenta direktors  |
| (amats) |
| Tālr. 67013299 |
| (tālruņa un faksa numurs) |
| Kristaps.Soms@em.gov.lv |
| (e-pasta adrese)Kristīne Priedīte 67013241Kristine.Priedite@em.gov.lv |